སྒྲ་སྙན་འབྱུང་ཚུལ་ཐད་ལ་བཤད་སྲོལ་སྣ་ཚོགས་ཡོད་དེ།ངག་རྒྱུན་ལྟར་ན།གནའ་སྔ་མོར་མཚོ་བོད་མཐོ་སྒང་རྒྱ་མཚོ་ཆེན་པོ་ཡིན་པའི་སྐབས་སུ་རྒྱ་མཚོ་ལས་ལག་ཏུ་སྒྲ་སྙན་བསྣམ་པའི་དབྱངས་ཅན་ལྷ་མོ་ཞིག་ཡོང་སྟེ་སྒྲ་སྙན་གཏོང་ཞིང་བྲོ་འཁྲབ།ཁོ་མོའི་ཡབ་ནི་ལྷ་དང་ཡུམ་ནི་རྒྱ་མཚོ་ཡིན་པར་བརྗོད།ཁོ་མོ་སྙན་ངག་ལ་དགའ་བར་མ་ཟད་རོལ་དབྱངས་ལའང་མོས་འདུན་ཟབ་མོ་ཡོད་པས།བོད་མི་རྣམས་ཁོ་མོར་དགའ་ཞེན་ཆེན་པོ་ཡོད།དེར་བརྟེན་བོད་མི་རིགས་སྒྲ་སྙན་ལའང་ཧ་ཅང་དགའ་བ་བྱུང་སྐད།མཁས་པ་ལ་ལའི་བཞེད་པ་ལྟར་ན་སྒྲ་སྙན་ནི་གནའ་བོའི་རྒྱ་གར་ནས་བོད་དུ་དར་བ་དང་།ཡང་མཁས་པ་ལ་ལས་རྒྱ་བཟའ་ཀོང་ཇོས་བོད་དུ་དར་བ་དང་།ཡང་མཁས་པ་ལ་ལས་རྒྱ་བཟའ་ཀོང་ཇོས་བོད་ལ་འཁྱེར་ཡོང་སྟེ་ད་བར་ལོ་ཆིག་སྟོང་ལྷག་སོང་བར་འདོད།